Jūrmala
<s>Jurmala ( – "Obala";  – "Riška Plaža"; ) je peti po veličini grad u Letoniji, smešten u središnjem delu države, blizu glavnog grada Rige.</s><s>Grad čini i samostalnu gradsku opštinu.</s>

<s>Jūrmala je najznačajnije i najpoznatije primorsko letovalište Letonije na Baltičkom moru, pre svega zahvaljujući prigradskom položaju u odnosu na Rigu.</s>

<s>Prirodni uslovi 
Grad Jūrmala je smešten u središnjem delu Letonije.</s><s>Od glavnog grada Rige grad je udaljen svega 20 km zapadno (preko predgrađa gradovi su spojeni).</s>

<s>Reljef: Jūrmala se nalazi u istorijskoj pokrajini Vidzema.</s><s>Grad se razvio na obali Riškog zaliva Baltičkog mora, kod ušća reke Lielupe u more.</s><s>Tle oko grada je ravničarsko i močvarno.</s>

<s>Klima: U Jūrmali vlada kontinentalna klima.</s>

<s>Vode: Grad Jūrmala se obrazovao na obali Riškog zaliva Baltičkog mora, na poluostrvu između mora i reke Lielupe, koje dugačko 25 km, a široko oko 3 km.</s><s>Grad se stoga razvio velikom dužinom ka moru, što je bilo idealno za razvoj letovališta.</s>

<s>Istorija 
Područje Jūrmale bilo je naseljeno još u vreme praistorije.</s><s>Sve do 19. veka ovde se nalazilo nekoliko malih, primorskih sela, koja su se razvojem turizma razvila u gradsko naselje tokom 19. i početkom 20. veka.</s>

<s>1920. godine Jūrmala je priključena novoosnovanoj Letoniji.</s><s>1940. godine priključena je Sovjetskom Savezu, ali je uskoro pala u ruke Trećeg Reicha (1941-44.).</s><s>Posle rata grad je bio u sastavu Letonske SSSR, da bi se ponovnim uspostavljanjem letonske nezavisnosti 1991. godine našao u granicama Letonije.</s><s>Status grada Jūrmala je dobila tek 1959. godine.</s>

<s>Stanovništvo</s>

<s>Sa približno 55 hiljada stanovnika Jūrmala je peti grad po veličini u Letoniji.</s><s>Međutim, od vremena nezavisnosti (1991. godina) broj stanovnika je opao (1989. - preko 60 hiljada st.).</s><s>Razloga za ovo je nekoliko - iseljavanje Rusa i drugih „sovjetskih“ naroda u matice, odlazak mladih u inostrastvo ili Rigu zbog bezperspektivnosti i nezaposlenosti, negativan priraštaj.</s>

<s>Etnički sastav: Matični Letonci čine nešto više od polovine gradskog stanovništva.</s><s>Nacionalni sastav je sledeći:</s>

<s>Letonci: 50%
 Rusi: 36%
 Belorusi: 4%
 Ukrajinci: 3%
 Poljaci 2%
 ostali: 6%</s>

<s>Znamenitosti 
Jūrmala je poznata kao najvažnije letonsko letovalište na Baltiku, a nekada je bila poznata i u celom Sovjetskom Savezu.</s><s>Najvažnija odlika koja doprinela naglom razvoju turizma je blizina Rige i potreba njenih stanovnika za vikend-turizmom, ali i posebna vetrovitost naselja, koja mu da je odlike „vazdušne banje“.</s>

<s>Partnerski gradovi</s>

<s>: Anadia
: Eskilstuna
: Jakobstad
: Gävle
: Cabourg
: Palanga
: Pärnu
: Kazanj
: Terracina
: Türkmenbaşy
: Alušta</s>

<s>Galerija</s>

<s>Reference</s>

<s>Spoljašnje veze</s>

<s>Službena stranica</s>

<s>Gradovi u Letoniji</s>

